CELEX: 31982R2166
Language: el
Date: 1982-08-04 00:00:00
Title: Κανονισμός (EOK) αριθ. 2166/82 τής Επιτροπής τής 4ης Αυγούστου 1982 περί τροποποιήσεως τού κανονισμού (EOK) αριθ. 1586/82 όσον αφορά τήν τελευταία προθεσμία γιά τή σύναψη τών συμβάσεων μεταποιήσεως γιά ορισμένα προϊόντα μέ βάση τά οπωροκηπευτικά

Avis juridique important

|

31982R2166

Κανονισμός (EOK) αριθ. 2166/82 τής Επιτροπής τής 4ης Αυγούστου 1982 περί τροποποιήσεως τού κανονισμού (EOK) αριθ. 1586/82 όσον αφορά τήν τελευταία προθεσμία γιά τή σύναψη τών συμβάσεων μεταποιήσεως γιά ορισμένα προϊόντα μέ βάση τά οπωροκηπευτικά  

Επίσημη Εφημερίδα αριθ. L 229 της 05/08/1982 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 2166/82 ΤΗΣ ΕΠΙΤΡΟΠΗΣ  της 4ης Αυγούστου 1982  περί τροποποιήσεως του κανονισμού (ΕΟΚ) αριθ. 1586/82 όσον αφορά την τελευταία προθεσμία για τη σύναψη των συμβάσεων μεταποιήσεως για ορισμένα προϊόντα με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3γ,  Εκτιμώντας:  ότι το άρθρο 1 παράγραφος 2 του κανονισμού (ΕΟΚ) αριθ. 1530/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1586/82 (4), έχει καθορίσει την τελευταία προθεσμία συνάψεως των συμβάσεων μεταποιήσεως ιδίως για τα ροδάκινα, τις τομάτες, τα βίσσυνα, τα πετροκέρασα και άλλα γλυκά κεράσια·  ότι ο κανονισμός (ΕΟΚ) αριθ. 1586/82, παρέκκλινε από τη διάταξη αυτή προβλέποντας ότι, για την περίοδο εμπορίας 1982/83, οι συμβάσεις δύνανται να συναφθούν μέχρι τις 15 Ιουλίου για τα κεράσια, τα ροδάκινα και τις τομάτες·  ότι, λόγω διαπιστωθείσας καθυστερήσεως στη διάθεση της εσοδείας των κερασιών, πρέπει να παραταθεί εκ νέου η τελευταία ημερομηνία συνάψεως των σχετικών συμβάσεων για την εν λόγω περίοδο· ότι πρέπει κατά συνέπεια να τροποποιηθεί ο κανονισμός (ΕΟΚ) αριθ. 1586/82·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 1586/82 αντικαθίσταται από το ακόλουθο κείμενο:  «Άρθρο 3  Κατά παρέκκλιση από το άρθρο 1 παράγραφος 2 πρώτο εδάφιο του κανονισμού (ΕΟΚ) αριθ. 1530/81 για την περίοδο 1982/83, οι συμβάσεις δύνανται να συναφθούν μέχρι τις 15 Ιουλίου για τα ροδάκινα και τις τομάτες και μέχρι τις 15 Αυγούστου για τα βύσσινα, τα πετροκέρασα και άλλα γλυκά κεράσια.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Αυγούστου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 179 της 1. 7. 1978, σ. 21.  (4) ΕΕ αριθ. L 178 της 22. 6. 1982, σ. 24.